./data/stoa0023/stoa001/stoa0023.stoa001.perseus-lat2.xml
Ammianus Marcellinus
Et misso Sereniano, quem in crimen maiestatis vocatum  praestigiis praestrigiis  quibusdam absolutum esse supra monstravimus, Pentadio quin etiam notario, et Apodemio agente in rebus, eum capitali supplicio destinavit, et ita colligatis manibus in modum noxii cuiusdam latronis, cervice abscisa, ereptaque vultus et capitis dignitate, cadaver est relictum informe, paulo ante urbibus et provinciis formidatum